

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΙΑΤΡΙΚΟΣ ΣΥΛΛΟΓΟΣ ΧΑΛΚΙΔΙΚΗΣ** |  |
| **ΤΑΧ. Δ/ΝΣΗ: ΜΟΥΣΕΙΟΥ 3**  **ΤΑΧ. ΚΩΔ. 63100 ΠΟΛΥΓΥΡΟΣ**  **ΤΗΛ.& FAX:2371024844** | **Αριθ.Πρωτ.:** 596  **Πολύγυρος** 17.05.2021 |
|  |  |

***Οδηγίες Ιατρικού Συλλόγου Χαλκιδικής, βασισμένες στις οδηγίες του ΠΙΣ για την διαχείριση των υπόπτων περιστατικών για COVID-19***

Oι παρούσες οδηγίες έχουν σκοπό να ενημερώσουν, τόσο τους Ιατρούς όσο και τους ιδιοκτήτες καταλυμάτων, και αποσκοπούν στην ομαλή και ασφαλή διακίνηση περιστατικών ύποπτων για COVID-19, για την τουριστική περίοδο 2021, ούτως ώστε να περιοριστεί όσο το δυνατόν μια πιθανή διασπορά στην τοπική κοινωνία.

**1) Συστήνεται όλα τα καταλύματα να έχουν διασύνδεση με Ιατρό, ανεξαρτήτως κλινών και αριθμού δωματίων.**

**2) Ειδικότητες που θα εκτιμούν ύποπτα περιστατικά για COVID-19**

Οι Ιατροί που θα εξετάζουν ύποπτα περιστατικά για COVID-19 είναι:

Παθολόγοι, Γενικοί Ιατροί, Παιδίατροι, Πνευμονολόγοι, ΩΡΛ, Καρδιολόγοι, Εντατικολόγοι Αναισθησιολόγοι.

Από την εμπειρία ενός και πλέον έτους, τονίζουμε ότι ο Ιατρός πρέπει να έχει γνώση του αντικειμένου, διότι στην πλειονότητα των ασθενών η συμπτωματολογία είναι αβληχρή και υποεκτιμάται.

**3) Συμβάσεις Ιατρών με Ξενοδοχεία άνω των 50 δωματίων**

Καθορισμός διαδικασίας πρόσληψης, με σχέση εργασίας ιδιωτικού δικαίου ορισμένου ή αορίστου χρόνου, τουλάχιστον ίσου με το χρόνο της λειτουργίας των καταλυμάτων, Ιατρών με άδεια άσκησης επαγγέλματος, με καθορισμό της αμοιβής τους κατά το δυνατόν αντίστοιχο με αυτήν της ίδιας ειδικότητας των Ιατρών του Ε.Σ.Υ.

Επί των παραπάνω συμβάσεων να ισχύουν τα ακόλουθα:

(α) Η σύμβαση ιδιωτικού δικαίου για υγειονομική κάλυψη σε περίπτωση COVID-19 θα είναι ορισμένου χρόνου και για τον χρόνο λειτουργίας του καταλύματος.

(β) Οι συμβάσεις αφορούν αποκλειστικά περιστατικά λοιμώξεων αναπνευστικού που χρήζουν δειγματοληψίας για εργαστηριακό έλεγχο, οδηγιών και γενικότερης διαχείρισης.

(γ) Οι αμοιβές των ιατρών καθορίζονται σε δυο σκέλη:

i. Πάγια αντιμισθία για οδηγίες που αφορούν 24ωρη τηλεματική κάλυψη και η οποία θα εξαρτάται από τον αριθμό των δωματίων:

* μέχρι 100 δωμάτια: 300 ευρώ το μήνα,
* 101-200 δωμάτια: 400 ευρώ το μήνα
* 201-300 δωμάτια: 500 ευρώ το μήνα
* 301-400 δωμάτια: 600 ευρώ το μήνα
* 401-500 δωμάτια: 800 ευρώ το μήνα
* 501-600 δωμάτια: 900 ευρώ το μήνα
* 601-700 δωμάτια: 1000 ευρώ τον μήνα
* 701-800 δωμάτια: 1100 ευρώ τον μήνα
* 901-1000 δωμάτια: 1200 ευρώ τον μήνα

ii. Ανεξάρτητη αμοιβή για κλινική επίσκεψη ή λήψη δείγματος για εργαστηριακό έλεγχο. Η αμοιβή καθορίζεται από την ώρα επίσκεψης. Καθημερινές μεταξύ 08.00 και 20.00 η βασική αμοιβή δεν μπορεί να είναι κατώτερη των 80 ευρώ για συμβεβλημένο και 100 ευρώ για μη συμβεβλημένο Ιατρό. Μεταξύ 20:00-8.00 ορίζεται ως διπλάσια του ημερήσιου τιμολόγιου. Το Σάββατο και την Κυριακή η τιμολόγηση είναι αυξημένη κατά 50% κατά αντιστοιχία.

(Σε περίπτωση μετακινήσεων >50 χιλιομέτρων θα πρέπει να λαμβάνεται υπόψη και η μετακίνηση του ιατρού.)

(δ) Η σύμβαση θα πρέπει να κατατίθεται στον Ιατρικό Σύλλογο Χαλκιδικής, το αργότερο την επομένη της υπογραφής της. Ως κατάθεση θεωρείται και η αποστολή αντιγράφου της με ηλεκτρονικό ταχυδρομείο.

(ε) Οι συμβεβλημένοι ιατροί θα πρέπει να είναι εγγεγραμμένοι στα μητρώα του Ιατρικού Συλλόγου Χαλκιδικής, να φέρουν την αντίστοιχη βεβαίωση και να διατηρούν ιδιωτικό Ιατρείο ή να είναι επιστημονικά υπεύθυνοι Ιατρείων ζητούμενης ειδικότητας εντός της περιφέρειας του Ιατρικού Συλλόγου.

(στ) Όπου δεν προβλέπεται σύμβαση με κατάλυμα οι αμοιβές είναι αυτές της κλινικής επίσκεψης.

(ζ) Ο κάθε Ιατρός δεν μπορεί να υπερβεί συνολικά την κάλυψη 2000 κλινών.

**4) Συμβάσεις Ιατρών με Ξενοδοχεία κάτω των 50 δωματίων**

Στα καταλύματα μικρότερα των 50 δωματίων, που επιθυμούν να επισυνάψουν σύμβαση με Ιατρό, η ελάχιστη μηνιαία αμοιβή δεν μπορεί να κατώτερη των 250 ευρώ.

Για κλινική εξέταση και λήψη δείγματος για εργαστηριακό έλεγχο υπόπτων περιστατικών για COVID-19, ισχύουν όσα ορίστηκαν παραπάνω.

**5) Συμβάσεις Ιατρών με Camping**

Στα camping, που επιθυμούν να επισυνάψουν σύμβαση με Ιατρό, η αμοιβή ορίζεται ως εξής:

* μέχρι 50 θέσεις: 300 ευρώ το μήνα,
* 51-100 θέσεις: 500 ευρώ το μήνα
* 101-200 θέσεις: 600 ευρώ το μήνα
* 201-300 θέσεις: 800 ευρώ το μήνα
* πάνω από 300 θέσεις: 1000 ευρώ το μήνα

Για κλινική εξέταση και λήψη δείγματος για εργαστηριακό έλεγχο υπόπτων περιστατικών για COVID-19, ισχύουν όσα ορίστηκαν παραπάνω.

**6) Τηλεϊατρική Υποστήριξη**

Συστηματική τηλεϊατρική υποστήριξη, με οδηγίες από Ιατρούς που δεν ασκούν την Ιατρική εντός της περιφέρειας του Ιατρικού Συλλόγου Χαλκιδικής απαγορεύεται. Επιβάλλεται ο Ιατρός να εγγραφεί, πριν την ανάληψη των καθηκόντων του, στο ειδικό μητρώο του οικείου Ιατρικού Συλλόγου.

Η αστική ευθύνη του Ιατρού που διαχειρίζεται περιστατικά εξ αποστάσεως είναι η ιδία με την διά ζώσης διαχείριση.

Συστήνεται δημιουργία τυποποιημένων πρωτοκόλλων διαχείρισης περιστατικών εξ αποστάσεως, ώστε να μειωθεί η πιθανότητα ιατρικού σφάλματος.

http://ischa.gr/wp-content/uploads/2020/04/ΟΔΗΓΙΕΣ-ΓΙΑ-ΤΗΝ-ΤΗΛΕΦΩΝΙΚΗ-ΔΙΑΧΕΙΡΙΣΗ-ΙΑΤΡΙΚΩΝ-ΠΕΡΙΣΤΑΤΙΚΩΝ.pdf

**7) Αντιμετώπιση Υπόπτου Κρούσματος όπως προβλέπει ο Ε.Ο.Δ.Υ.**

1. Καλείται ο Ιατρός, με τον οποίο συνεργάζεται το τουριστικό κατάλυμα, για αξιολόγηση του περιστατικού, πάντα με τον ανάλογο εξοπλισμό και τα μέτρα ατομικής προστασίας.
2. Εάν ο ασθενής παρουσιάζει ήπια κλινική εικόνα διενεργείται rapid test και σε περίπτωση που είναι θετικό, μεταφέρεται στο δωμάτιο καραντίνας, στο ξενοδοχείο καραντίνας.
3. Στην περίπτωση αρνητικού rapid test σε συμπτωματικό ασθενή, είναι στην κρίση του Ιατρού η διενέργεια μοριακού ελέγχου. Εάν ο Ιατρός αποφασίσει την διενέργεια μοριακού ελέγχου, τότε ο ασθενής παραμένει στο δωμάτιο. Κατά την ως άνω αναμονή, αποφεύγεται η είσοδος προσωπικού στο δωμάτιο του ασθενούς, αν δεν υπάρχει σημαντικός λόγος. Αν παρουσιαστεί ανάγκη, ένα μέλος προσωπικού του καταλύματος συνιστάται να ασχολείται κατά αποκλειστικότητα με το πιθανό κρούσμα.
4. Αν ο ασθενής παρουσιάζει σοβαρή κλινική εικόνα και έχει επείγουσα ανάγκη νοσηλείας, διακομίζεται προς την οικεία Μονάδα Υγείας, ως ύποπτο κρούσμα COVID-19. Σε περίπτωση που δεν υπάρχει δυνατότητα διαχείρισης περιστατικού COVID-19 από τις υγειονομικές υποδομές της περιοχής, πρέπει να υπάρχει πρόβλεψη για μεταφορά του ασθενή (ΕΚΑΒ, πλωτό ασθενοφόρο, αεροδιακομιδή) στην πλησιέστερη Μονάδα Υγείας που μπορεί να το διαχειριστεί.
5. Εφόσον το περιστατικό αξιολογείται ως πιθανό COVID-19 από τον εξετάζοντα Ιατρό, ο υγειονομικός υπεύθυνος του ξενοδοχείου επικοινωνεί ΑΜΕΣΑ με τον ΕΟΔΥ στα τηλέφωνα **2105212054 ή τον ειδικό τετραψήφιο αριθμό 1135** (όλο το 24ωρο), για δήλωση του ύποπτου κρούσματος και λήψη οδηγιών αντιμετώπισής του.
6. Αν υπάρχει συνοδός του ασθενούς, που επιθυμεί να μείνει κοντά του για να τον φροντίζει (π.χ. σύζυγος), πρέπει να χορηγηθεί στο συνοδό απλή χειρουργική μάσκα και να του συστηθεί να πλένει τα χέρια του, κάθε φορά που έρχεται σε επαφή με εκκρίσεις του ασθενή (π.χ. σάλιο) και οπωσδήποτε πριν ο συνοδός αγγίξει το πρόσωπο του ή φάει ή πιει.
7. Πρέπει πάντοτε να καταγράφονται τα στοιχεία επαφής συγγενικού προσώπου του ασθενή, σε περίπτωση που χρειαστεί συναίνεση για επεμβάσεις, όπου ο ασθενής δεν μπορεί να επικοινωνήσει.
8. Ο χρησιμοποιημένος προστατευτικός εξοπλισμός (απλή χειρουργική μάσκα μίας χρήσεως, γάντια κλπ.) πρέπει να απορρίπτεται σε ειδικό κάδο και σε καμία περίπτωση να μην ξαναχρησιμοποιείται.
9. Μετά την απόρριψη του προστατευτικού εξοπλισμού, πρέπει τα χέρια να πλένονται καλά με νερό και σαπούνι. Τονίζεται ότι η χρήση γαντιών δεν υποκαθιστά το πλύσιμο των χεριών, το οποίο και αποτελεί σημαντικότατο μέσο πρόληψης.

**8) Διενέργεια Διαγνωστικού Ελέγχου για COVID-19**

Όσον αφορά τους διαγνωστικούς ελέγχους ισχύουν τα εξής**:**

1. Τα διαγνωστικά test για Covid-19 είναι μόνο αυτά που αναγνωρίζονται από τον ΕΟΔΥ. Η διενέργεια τους θα γίνεται με την υπόδειξη και τη φυσική παρουσία Ιατρού αρμοδίου για λήψη ρινοφαρυγγικού δείγματος από το ύποπτο κρούσμα, ο οποίος θα συνδέεται με σύμβαση με το τουριστικό κατάλυμα. Κάθε test μη αναγνωρισμένο από τον ΕΟΔΥ είναι επισφαλές.
2. Τα δείγματα προς μοριακό έλεγχο θα πρέπει να συνοδεύονται από τα παραπεμπτικά που εκτυπώνονται στο εθνικό μητρώο COVID-19.
3. Ο μοριακός έλεγχος θα γίνεται σε Διαγνωστικά Εργαστήρια πιστοποιημένα από τον ΕΟΔΥ. Όσα εργαστήρια είναι πιστοποιημένα φαίνονται στο εθνικό μητρώο COVID-19, κατά την εκτύπωση του παραπεμπτικού μοριακού ελέγχου.
4. Η συλλογή και μεταφορά των δειγμάτων ορίζεται από συγκεκριμένο νομικό πλαίσιο, που αφορά την μεταφορά βιολογικών δειγμάτων.

Στην Χαλκιδική όλα τα τοπικά Διαγνωστικά Εργαστήρια μπορούν να αναλάβουν την διενέργεια μοριακών ελέγχων.

**9) Ορισμός στενής επαφής με κρούσμα COVID-19 (υψηλός κίνδυνος έκθεσης), σε ξενοδοχείο**

1. Άτομο που είχε άμεση σωματική επαφή με ασθενή με COVID-19 (π.χ. χειραψία)
2. Άτομο με απροφύλακτη επαφή με μολυσματικές εκκρίσεις ασθενή με COVID-19
3. Άτομο που είχε επαφή με το ύποπτο κρούσμα στο ίδιο δωμάτιο
4. Άτομο που είχε επαφή «πρόσωπο με πρόσωπο» με ασθενή με COVID-19, σε απόσταση <2 μέτρα και για ≥15 λεπτά
5. Άτομο που παρέμεινε σε κλειστό χώρο με ασθενή με COVID-19, σε απόσταση <2 μέτρα και για ≥15 λεπτά
6. Συνταξιδιώτης στο ίδιο αεροσκάφος, ο οποίος καθόταν σε απόσταση δύο σειρών θέσεων (προς κάθε κατεύθυνση) από τον ασθενή με λοίμωξη COVID-19, άτομα που ταξίδευαν μαζί ή φρόντισαν τον ασθενή και μέλη του πληρώματος που εξυπηρέτησαν το συγκεκριμένο τμήμα του αεροσκάφους όπου καθόταν ο ασθενής.

**10) Διαχείριση στενών επαφών κρούσματος COVID-19**

Αν ένας επισκέπτης ή υπάλληλος του ξενοδοχείου αξιολογηθεί ως στενή επαφή με επιβεβαιωμένο κρούσμα COVID-19 συστήνονται τα εξής:

1. Απομόνωση σε τουριστικό κατάλυμα που ορίστηκε ως ξενοδοχείο/χώρος καραντίνας στην περιοχή
2. Σίτιση στο δωμάτιο και αποφυγή χρήσης των κοινόχρηστων χώρων του ξενοδοχείου, από το άτομο σε απομόνωση
3. Το προσωπικό του ξενοδοχείου να αποφεύγει να εισέρχεται στο δωμάτιο, αν δεν υπάρχει σημαντικός λόγος
4. Κατά την είσοδο στο δωμάτιο, συστήνεται η χρήση απλής χειρουργικής μάσκας και γαντιών
5. Κατά την έξοδο από το δωμάτιο, τα χρησιμοποιημένα γάντια και μάσκα να απορρίπτονται και να ακολουθεί υγιεινή των χεριών
6. Συστήνεται να ληφθεί μέριμνα, ώστε περιορισμένος -κατά το δυνατόν- αριθμός προσωπικού να έρχεται σε επαφή με το άτομο σε καραντίνα

**11) Οδηγίες καραντίνας πλήρως εμβολιασμένων/αναρρωσάντων (μη υγειονομικών) που είχαν έκθεση υψηλού κινδύνου και παραμένουν ασυμπτωματικοί**

1. Τα πλήρως εμβολιασμένα άτομα ή άτομα με επιβεβαιωμένη λοίμωξη από SARS-CoV-2 τους προηγούμενους 6 μήνες, που είχαν έκθεση υψηλού κινδύνου σε ασθενή με COVID-19 και παραμένουν ασυμπτωματικά, δεν χρειάζεται να μπουν σε καραντίνα, γιατί ο κίνδυνος λοίμωξης είναι πολύ χαμηλός
2. Τα άτομα αυτά πρέπει να είναι σε αυτοπαρακολούθηση (καθημερινή θερμομέτρηση, επαγρύπνηση για εμφάνιση συμπτωμάτων) για 14 ημέρες μετά την έκθεση και να τηρούν τα μέτρα κοινωνικής απόστασης

**12) Υποχρεώσεις Ιατρών**

1. Ο Ιατρός αναφοράς διατηρεί αρχείο ηλεκτρονικής αλληλογραφίας για την διαχείριση και τις οδηγίες των περιστατικών που γίνονται με τηλεματική.

2. Ο Ιατρός αναφοράς κοινοποιεί κάθε ύποπτο περιστατικό ηλεκτρονικά στον Ιατρικό Σύλλογο, χωρίς εμφανή στοιχεία αναφοράς, για λόγους ενημέρωσης και στατιστικής επεξεργασίας.

3. Τα επιβεβαιωμένα περιστατικά κοινοποιούνται στον ΕΟΔΥ όπως προβλέπεται.

4. Όλες οι ιατρικές οδηγίες φέρουν υποχρεωτικά την σφραγίδα του Ιατρού.

**13) Οδηγίες για παραπομπές Ασθενών**

Βασική κατεύθυνση αποτελεί η ελεγχόμενη παραπομπή περιστατικών στο δημόσιο σύστημα υγείας.

Όλοι οι ασθενείς που παραπέμπονται σε Δημόσια Υγειονομική Δομή φέρουν υποχρεωτικά ενυπόγραφο ενημερωτικό σημείωμα από το παραπέμποντα Ιατρό.

1. Οι παραπομπές γίνονται στην πλησιέστερη Υγειονομική Δομή που μπορεί να χειριστεί το περιστατικό.
2. Παραπομπές στο νοσοκομείο γίνονται αυστηρά και μόνο μετά από συνεννόηση του ιατρού με τον υπεύθυνο εφημερεύοντα ιατρό.
3. Ύποπτα εμπύρετα με ήπια συμπτωματολογία, που φτάνουν σε Υγειονομικές Δομές χωρίς ενημερωτικό σημείωμα ή με ανυπόγραφα παραπεμπτικά, αναφέρονται στον Ιατρικό Σύλλογο.
4. Ύποπτα περιστατικά για COVID-19 παραμένουν σε περιορισμό, σύμφωνα με τις οδηγίες του ΕΟΔΥ και παραπέμπονται μόνο με ευθύνη του Ιατρού αναφοράς.
5. Σε περίπτωση επιστροφής ύποπτου ασθενούς για COVID-19 από το Νοσοκομείο ή Κέντρο Υγείας θα πρέπει να συντάσσεται ενυπόγραφο ενημερωτικό σημείωμα εξέτασης και οδηγίες. Σε περίπτωση που ο ασθενής δεν φέρει το έγγραφο αυτό γίνεται υποχρεωτικά διασταύρωση από τον υπεύθυνο του καταλύματος ή τον Ιατρό αναφοράς.
6. Ασθενείς που παρουσιάζονται στα Κέντρα Υγείας και το Νοσοκομείο χωρίς παραπομπή, καταγγέλλονται στον Ιατρικό Σύλλογο Χαλκιδικής ή τις αρμόδιες αρχές, σύμφωνα με την κρίση του Ιατρού και εφόσον διαπιστωθεί ότι αποτελεί πάγια τακτική παραπομπής συναδέλφου ή καταλύματος.

**14) Συμβουλές για ιδιοκτήτες καταλυμάτων**

1) Συστήνεται η ενημέρωση των παραθεριστών, κατά την άφιξή τους, για το πως θα κινηθούν σε περίπτωση λοίμωξης αναπνευστικού. (Επισυνάπτεται υπόδειγμα).

2) Συστήνεται κάθε τουριστική μονάδα να διαθέτει πιεσόμετρο, θερμόμετρο οινοπνεύματος και ηλεκτρονικό θερμόμετρο (για διασταύρωση σε περίπτωση δεκατικής πυρετικής κίνησης) και ένα απλό οξύμετρο, για την περίπτωση ανάγκης παροχής συμβουλών εξ αποστάσεως.

3) Υπάρχει μεγάλη πιθανότητα, σε περίπτωση ήπιας συμπτωματολογίας, να μην αναζητηθεί ιατρική βοήθεια, για ευνόητους λόγους .Για τον λόγο αυτό η μόνη ασπίδα προστασίας είναι σχολαστική τήρηση βασικών μέτρων προστασίας.

4) Η επικοινωνία με τον Ιατρό, για λόγους αστικής ευθύνης, συστήνεται να είναι καταγεγραμμένη σε ηλεκτρονική μορφή, βάσει φόρμας με βασικές κλινικές πληροφορίες, και να αποστέλλεται συνημμένα και στο [ischacovid19@gmail.com](mailto:ischacovid19@gmail.com), όπου στην θέση ονόματος θα είναι μόνο τα αρχικά.

**Πίνακες Ιατρών**

Ιατροί πιστοποιημένοι από τον Ιατρικό Σύλλογο Χαλκιδικής, βάσει οδηγιών του ΠΙΣ, που μπορούν να ασκούν Ιατρική στην περιφέρεια της Χαλκιδικής ([www.ischa.gr](http://www.ischa.gr/))

|  |  |  |  |  |
| --- | --- | --- | --- | --- |
| Επώνυμο | **Όνομα** | **Ειδικότητα** | **Πόλη** | **Τηλέφωνο** |
| ΑΝΑΓΝΩΣΤΑΡΑΣ | ΠΕΤΡΟΣ | ΓΕΝΙΚΟΣ ΙΑΤΡΟΣ | ΝΙΚΗΤΗ | 6977260146 |
| ΚΟΥΤΣΟΥΡΑΣ | ΓΕΩΡΓΙΟΣ | ΓΕΝΙΚΟΣ ΙΑΤΡΟΣ | ΚΑΣΣΑΝΔΡΕΙΑ | 6976770561 |
| ΛΑΖΑΡΙΔΗΣ | ΚΩΣΤΑΝΤΙΝΟΣ | ΓΕΝΙΚΟΣ ΙΑΤΡΟΣ | ΠΕΥΚΟΧΩΡΙ | 6972339296 |
| ΠΑΝΑΓΙΩΤΙΔΗΣ | ΒΑΣΙΛΕΙΟΣ | ΓΕΝΙΚΟΣ ΙΑΤΡΟΣ | ΣΤΡΑΤΩΝΙ | 6971409334 |
| ΣΕΡΧΑΝ | ΣΑΝΤΙ | ΓΕΝΙΚΟΣ ΙΑΤΡΟΣ | Ν.ΜΑΡΜΑΡΑΣ | 6976770895 |
| ΣΑΠΛΑΧΙΔΗΣ | ΑΛΕΞΑΝΔΡΟΣ | ΓΕΝΙΚΟΣ ΙΑΤΡΟΣ | ΟΥΡΑΝΟΥΠΟΛΗ | 6986666756 |
| ΣΤΑΥΡΙΔΗΣ | ΧΡΗΣΤΟΣ | ΓΕΝΙΚΟΣ ΙΑΤΡΟΣ | ΝΕΑ ΤΡΙΓΛΙΑ | 6979028300 |
| ΤΑΤΑΡΙΔΟΥ | ΓΙΟΥΛΗ | ΓΕΝΙΚΟΣ ΙΑΤΡΟΣ | ΙΕΡΙΣΣΟΣ | 6947328263 |
| ΓΙΩΒΟΣ | ΑΘΑΝΑΣΙΟΣ | ΠΑΘΟΛΟΓΟΣ | ΚΑΣΣΑΝΔΡΕΙΑ | 6976770898 |
| ΓΚΟΤΣΗ | ΑΝΑΣΤΑΣΙΑ | ΠΑΘΟΛΟΓΟΣ | Ν.ΜΟΥΔΑΝΙΑ | 6977640401 |
| ΙΣΣΑ | ΙΣΣΑ | ΠΑΘΟΛΟΓΟΣ | ΠΕΥΚΟΧΩΡΙ | 6976622916 |
| ΚΟΥΚΟΥΛΙΔΟΥ | ΖΩΗ | ΠΑΘΟΛΟΓΟΣ | ΦΛΟΓΗΤΑ | 6974483747 |
| ΛΙΑΒΒΑΣ | ΧΡΗΣΤΟΣ | ΠΑΘΟΛΟΓΟΣ | Ν.ΜΟΥΔΑΝΙΑ | 6974504563 |
| ΠΥΡΠΑΣΟΠΟΥΛΟΣ | ΜΑΡΙΟΣ | ΠΑΘΟΛΟΓΟΣ | ΠΟΛΥΓΥΡΟΣ | 6944341971 |
| ΧΑΜΑΜ | ΕΝΤΟΥΑΡΝΤ | ΠΑΘΟΛΟΓΟΣ | ΠΟΛΥΓΥΡΟΣ | 6942920541 |
| ΓΙΩΡΓΟΣ | ΔΙΟΝΥΣΗΣ | ΠΑΙΔΙΑΤΡΟΣ | ΠΟΛΥΓΥΡΟΣ | 6947824022 |
| ΓΚΙΩΤΗ | ΑΦΡΟΔΙΤΗ | ΠΑΙΔΙΑΤΡΟΣ | Ν.ΜΑΡΜΑΡΑΣ | 6944372268 |
| ΜΠΟΥΛΑΚΗ | ΕΙΡΗΝΗ | ΠΑΙΔΙΑΤΡΟΣ | ΑΓ.ΝΙΚΟΛΑΟΣ | 6972705927 |
| ΝΑΤΣΙΟΥ | ΑΝΑΣΤΑΣΙΑ | ΠΑΙΔΙΑΤΡΟΣ | Ν.ΜΟΥΔΑΝΙΑ | 6937735610 |
| ΞΕΝΙΤΙΔΗΣ | ΘΕΟΔΩΡΟΣ | ΠΑΙΔΙΑΤΡΟΣ | ΠΕΥΚΟΧΩΡΙ | 6944964440 |
| MΩΥΣΙΑΔΗΣ | ΝΙΚΟΛΑΟΣ | ΠΝΕΥΜΟΝΟΛΟΓΟΣ | Ν.ΜΟΥΔΑΝΙΑ | 6974360784 |
| ΚΡΟΜΜΥΔΑΣ | ΑΡΓΥΡΙΟΣ | Ω.Ρ.Λ. | ΙΕΡΙΣΣΟΣ | 6977305024 |
| ΣΑΡΚΑΣ | ΦΑΧΙΜ | Ω.Ρ.Λ. | ΧΑΝΙΩΤΗ | 6936896802 |
| ΙΑΤΡΟΙ ΕΙΔΙΚΟΥ ΜΗΤΡΩΟΥ ΠΟΥ ΑΣΚΟΥΝ ΙΑΤΡΙΚΟ ΕΠΑΓΓΕΛΜΑ ΝΟΜΙΜΑ ΣΤΗΝ ΠΕΡΙΦΕΡΕΙΑ  ΤΗΣ ΧΑΛΚΙΔΙΚΗΣ | | | | |
| ΜΑΣΜΑΝΙΔΗΣ | ΧΡΗΣΤΟΣ | ΧΑΝΙΩΤΗ | ΠΑΘΟΛΟΓΟΣ | 6936896802 |
| ΜΟΥΛΑΡΑ | ΕΥΔΟΚΙΑ | ΚΑΣΣΑΝΔΡΕΙΑ | ΠΝΕΥΜΟΝΟΛΟΓΟΣ | 6949251739 |
| ΝΙΚΗΤΟΠΟΥΛΟΣ | ΑΘΗΝΟΔΩΡΟΣ | ΚΑΡΔΙΟΛΟΓΟΣ | ΠΕΥΚΟΧΩΡΙ | 6973803752 |

**Πίνακες Μικροβιολόγων**

Ιδιώτες Βιοπαθολογοι και Διαγνωστικά Εργαστήρια, που διαθέτουν τη δυνατότητα διενέργειας μοριακών ελέγχων για COVID-19.

|  |  |  |  |  |
| --- | --- | --- | --- | --- |
| ΔΕΡΒΙΔΟΥ | ΑΝΝΑ | Ν.ΜΟΥΔΑΝΙΑ ΝΙΚΗΤΗ | ΒΙΟΠΑΘΟΛΟΓΟΣ | 6973827039 |
| ΖΑΧΑΡΙΑΔΟΥ | ΑΝΝΑ | ΚΑΛΛΙΚΡΑΤΕΙΑ | ΒΙΟΠΑΘΟΛΟΓΟΣ | 6974831263 |
| ΘΕΟΧΑΡΟΠΟΥΛΟΥ | ΑΝΝΑ | Ν. ΜΟΥΔΑΝΙΑ | ΒΙΟΠΑΘΟΛΟΓΟΣ | 2373022242 |
| ΜΑΝΙΚΑΤΖΗ | ΔΩΡΟΘΕΑ | ΚΑΛΛΙΚΡΑΤΕΙΑ | ΒΙΟΠΑΘΟΛΟΓΟΣ | 2399021721 |
| ΠΑΠΑΓΕΩΡΓΙΟΥ | ΒΑΣΙΛΕΙΟΣ | Ν. ΜΟΥΔΑΝΙΑ Ν.ΤΡΙΓΛΙΑ | ΒΙΟΠΑΘΟΛΟΓΟΣ | 6947996905 |
| ΠΑΠΑΚΩΣΤΑΝΤΙΝΟΥ | ΑΘΑΝΑΣΙΟΣ | ΚΑΣΣΑΝΔΡΕΙΑ | ΒΙΟΠΑΘΟΛΟΓΟΣ | 6942644422 |
| ΠΙΛΑΤΗΣ | ΒΑΣΙΛΕΙΟΣ | ΠΟΛΥΓΥΡΟΣ ΟΡΜΥΛΙΑ | ΒΙΟΠΑΘΟΛΟΓΟΣ | 6970803213 |
| ΣΜΥΡΛΗ | ΜΑΝΙΑ | ΠΕΥΚΟΧΏΡΙ  ΚΑΣΣΑΝΔΡΕΊΑ | ΒΙΟΠΑΘΟΛΟΓΟΣ | 6985071872 |
| ΧΑΛΑΓΙΑΝΝΗ | ΔΗΜΗΤΡΑ | ΠΟΛΥΓΥΡΟΣ | ΒΙΟΠΑΘΟΛΟΓΟΣ | 6945806928 |
| ΒΙΟΔΙΑΓΝΩΣΗ ΣΙΘΩΝΙΑΣ |  | ΝΙΚΗΤΗ |  | 2375022223 |
| ΥΓΑΙΝΕΙΝ-ΗΡΑΚΛΗΣ ΚΑΙ ΣΙΑ Ι.Δ.Ε. |  | ΑΡΝΑΙΑ |  | 2372022543 |

Επικαιροποίηση των παραπάνω οδηγιών έγινε και σύμφωνα με το ΦΕΚ 1632, τεύχος Β, της 21/4/2021

***Επιστολή προς παραθεριστή***

Αγαπητέ Ταξιδιώτη Καλώς ήρθες στην Ελλάδα!

Όπως και το προηγούμενο. έτσι και αυτό το καλοκαίρι είναι ιδιαίτερο, λόγω της πανδημίας του κορωνοϊού.

Είμαστε αισιόδοξοι αλλά πρέπει να προσπαθήσουμε να προστατεύσουμε τον εαυτό μας και τους γύρω μας.

Σε περίπτωση που εμφανίσεις συμπτώματα όπως:

* Πυρετό
* Βήχα
* Πόνο στο λαιμό
* Δυσκολία στην αναπνοή
* Πόνο στους μυς και/ή τις αρθρώσεις
* Ανοσμία
* Αγευσία

θα πρέπει να γνωρίζεις ότι:

Πριν καταφύγεις σε Δημόσιες Δομές Υγείας όπως Κέντρα Υγείας και Νοσοκομεία θα πρέπει να αξιολογήσει τα συμπτώματά σου κάποιος Ιατρός, ο οποίος θα σε εξετάσει στο τόπο διαμονής σου.

Τον ιατρό θα μπορείς να τον καλέσεις ο ίδιος ή ο ιδιοκτήτης του καταλύματος σου.

Οι Ιατροί που μπορούν να σε εξετάσουν βρίσκονται στην ιστοσελίδα [www.ischa.gr](http://www.ischa.gr/). Η λίστα των ιατρών θα επικαιροποιείται καθημερινά.

Μετά την εξέταση, σε περίπτωση που απαιτηθεί περαιτέρω ιατρικός/εργαστηριακός έλεγχος ή και νοσηλεία, ο Ιατρός που σε αξιολόγησε θα σε παραπέμψει ανάλογα, συμπληρώνοντας ειδικό ενημερωτικό έντυπο.

Δεν είναι σωστό να αναζητήσεις βοήθεια μόνος σου, στο Δημόσιο Σύστημα Υγείας της Ελλάδας, χωρίς παραπεμπτικό ιατρικό σημείωμα.

Καλές και ασφαλείς Διακοπές!

***ΓΙΑ ΤΟ Δ.Σ.***

***Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ ΠΥΡΠΑΣΟΠΟΥΛΟΣ ΜΑΡΙΟΣ ΤΣΑΛΑΜΑΣ ΧΡΗΣΤΟΣ***